Συντεταγμένες: 44°00′N 6°00′E﻿ / ﻿44.000°N 6.000°E﻿ / 44.000; 6.000

Η **Προβηγκία-Άλπεις-Κυανή Ακτή** (γαλλικά: **Provence-Alpes-Côte d'Azur**, προφορά: [p??.v??.s?alp(?) kot d?a.zy?]]) είναι μια από τις 18 Διοικητικές Περιφέρειες στα Νοτιοανατολικά της Γαλλίας. Τις περισσότερες φορές καταγράφεται με τη συντομογραφία **PACA**, πρωτεύουσά της είναι η Μασσαλία. 

Η ευρύτερη περιοχή αποτελείται από την πρώην Γαλλική κομητεία στην Προβηγκία με τις γύρω περιοχές : την πρώην παπική έδρα στην Αβινιόν, τη Νίκαια που ανήκε παλιότερα στο Βασίλειο της Σαρδηνίας με την ευρύτερη παραλία της περιοχής που είναι γνωστή σαν Κυανή Ακτή και το νοτιοανατολικό τμήμα της πρώην Γαλλικής επαρχίας της Ντωφινέ στις Γαλλικές Άλπεις. Η περιοχή που ήταν γνωστή παλιότερα με τα αρχικά *"PACA"* τον Δεκέμβριο του 2017 πήρε την επίσημη ονομασία *"Γαλλικός Νότος"*. Η έκταση της Περιφέρειας είναι 2.012 τετραγωνικά χιλιόμετρα και ο πληθυσμός της 4.935.576 κάτοικοι.

Οι Νομοί
--------

Η Διοικητική Περιφέρεια *"Προβηγκία-Άλπεις-Κυανή Ακτή"* περιλαμβάνει τους εξής νομούς: Άλπ-ντε-Οτ-Προβάνς, Αλπ-Μαριτίμ (πρωτεύουσα Νίκαια), Μπους-ντυ-Ρον (πρωτεύουσα Μασσαλία), Οτ-Αλπ (πρωτεύουσα Γκαπ), Βαρ (πρωτεύουσα Τουλόν) και Βακλούς (πρωτεύουσα Αβινιόν). Οι έξι Νομοί προέρχονται προέρχονται από τις επαρχίες του Παλαιού Καθεστώτος της Προβηγκίας και του Ντωφινέ. Ένα τμήμα του Νομού Βακλούς προέρχεται από την προσάρτηση της Κομητείας του Βεναισάν κατά την περίοδο της Γαλλικής Επανάστασης και το αριστερό τμήμα του Νομού Βαρ προς τον Νομό Αλπ-Μαριτίμ. Η περιοχή αποτελούσε την Κομητεία της Νις που προσαρτήθηκε από τη Γαλλία το 1860 κατά τη διάρκεια της Δεύτερης Αυτοκρατορίας, η Κομητεία της Νις αποτελούσε προ του 1388 κτήση του Δουκάτου της Προβηγκίας, ημερομηνία της παραχώρησης της Νις στη Σαβοΐα. Το λογότυπο του περιφερειακού συμβουλίου υπενθυμίζει τις τέσσερις αυτές επαρχίες χρησιμοποιώντας τα παλαιά τους εμβλήματα σε αρκετές από τις διαφημίσεις στις οποίες εμφανίζεται.

Οικονομία
---------

Συνορεύει στα ανατολικά με τα Γάλλο-Ιταλικά σύνορα, στα νότια με τη Μεσόγειο Θάλασσα και το πριγκιπάτο του Μονακό, στα βόρεια με τη Διοικητική Περιφέρεια Ωβέρνη-Ρον-Αλπ με πρωτεύουσα τη Λυών και στα δυτικά με τη Διοικητική Περιφέρεια Οξιτανία, ο Ροδανός αποτελεί το δυτικότερο σύνορο. Ο λογότυπος της περιοχής που παρουσιάζει τα σύμβολα της παλιάς κομητείας δημιουργήθηκε τη δεκαετία του 1990. Η Προβηγκία-Άλπεις-Κυανή Ακτή είναι η τρίτη πλουσιότερη οικονομική περιφέρεια της Γαλλίας μετά την Ιλ-ντε-Φρανς με πρωτεύουσα το Παρίσι και την Ωβέρνη-Ρον-Αλπ. Το Ακαθάριστο Εγχώριο Προϊόν της Περιφέρειας ήταν το 2012 142.4 δισεκατομμύρια ευρώ ενώ το Κρατικό είναι 28.861 τρισεκατομμύρια ευρώ.

Πληθυσμός
---------

Η Απογραφή πληθυσμού του 2012 κατέγραψε τον συνολικό πληθυσμό της Περιφέρειας 4.935.576 κατοίκους. Η Μασσαλία που είναι η μεγαλύτερη πόλη και το μητροπολιτικό κέντρο της Περιφέρειας έχει πληθυσμό 850.636 κατοίκους, αστικό πληθυσμό 1.560.921 κατοίκους και μητροπολιτικό πληθυσμό 1.720.941 κατοίκους. Η Μασσαλία είναι η δεύτερη μεγαλύτερη πόλη στη Γαλλία μετά την πρωτεύουσα Παρίσι, και έχει τον τρίτο μεγαλύτερο μητροπολιτικό πληθυσμό μετά το Παρίσι και τη Λυών. Η Νίκαια είναι η δεύτερη μεγαλύτερη πόλη της περιφέρειας Προβηγκία-Άλπεις-Κυανή Ακτή με πληθυσμό 344.875 κατοίκους και αστικό πληθυσμό 1.005.230 κατοίκους και είναι η πέμπτη μεγαλύτερη πόλη στη Γαλλία.

Γλώσσες
-------

Χάρτης της περιοχής Προβηγκία-Άλπεις-Κυανή Ακτή
Η συντριπτική πλειοψηφία του πληθυσμού της περιφέρειας ομιλεί τη Γαλλική γλώσσα αλλά ομιλούνται και πολλές άλλες σε μικρότερο βαθμό. Η Απογραφή του 1999 έδειξε ότι 197.820 κάτοικοι (4.39% του πληθυσμού) ομιλεί Αγγλικά, 118.512 κάτοικοι (2.63% του πληθυσμού) ομιλεί Ιταλικά, 102.247 κάτοικοι (2.38% του πληθυσμού) ομιλεί Ισπανικά, 100.037 κάτοικοι (2.22% του πληθυσμού) ομιλεί Αραβικά, 99.136 κάτοικοι (2.20% του πληθυσμού) ομιλεί Προβηγκιανά και 26.135 κάτοικοι (0.58% του πληθυσμού) ομιλεί Κορσικιανά.

Μετανάστευση
------------

Μια μελέτη του 2009 έδειξε ότι το 40% από τα νεογέννητα στην Προβηγκία-Άλπεις-Κυανή Ακτή το 2007 προέρχονταν από κάποιο γονέα μετανάστη ιδιαίτερα από την Ιταλία, την Ισπανία, την Πορτογαλία και την Μαγκρέμπ. Αποτελεί τη δεύτερη μεγαλύτερη περιφέρεια της Γαλλίας σε ποσοστό μεταναστών μετά την Ιλ-ντε-Φρανς που φτάνει το 56%. Από τη δεκαετία του 1960 αποτελεί τον κορυφαίο προορισμό στη Γαλλία των μεταναστών που προέρχονται κυρίως από χώρες της Μεσογείου όπως η Πορτογαλία, η Ισπανία, η Ιταλία, η Αλγερία, η Τυνησία και το Μαρόκο.

Παραπομπές
----------

1. ↑   Η Εθνική Επιτροπή Τοπωνυμιών κάνει χρήση του όρου *Provence-Alpes-Cote-d'Azur Αρχειοθετήθηκε 2012-11-11 στο Wayback Machine.*, σύμφωνα με τους γαλλικούς συντακτικούς κανόνες χρήσης της παύλας.
2. ↑
3. ↑  file:///D:/Downads/lc\_10\_occitan\_def.pdf
4. ↑  Bardakdjian-Michau J, Bahuau M, Hurtrel D, et al. (January 2009). "Neonatal screening for sickle cell disease in France". J. Clin. Pathol. 62 (1): 31–3.

Εξωτερικοί σύνδεσμοι
--------------------

* Προβηγκία-Άλπεις-Κυανή Ακτή
* Η Περιφέρεια του Νότου
* Γαλλικός Νότος
* Περιφερειακό Συμβούλιο

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Προβηγκία-Άλπεις-Κυανή Ακτή** |


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Περιοχές και εδάφη της Γαλλίας |
| --- |
|  |
| Μητροπολιτικές Περιοχές | 
* Αλσατία
* Ακουιτανία
* Ωβέρνη
* Βουργουνδία
* Βρετάνη
* Σαντρ-Βαλ ντε Λουάρ
* Καμπανία-Αρδέννες
* Φρανς-Κοντέ
* Ιλ-ντε-Φρανς
* Λανγκντόκ-Ρουσιγιόν
* Λιμουζέν
* Λωρραίνη
* Μιντί-Πυρηναία
* Νορ-Πα-ντε-Καλαί
* Κάτω Νορμανδία
* Άνω Νορμανδία
* Χώρα του Λίγηρα
* Πικαρδία
* Πουατού-Σαράντ
* Προβηγκία-Άλπεις-Κυανή Ακτή
* Ρον-Αλπ
 |
|  |
| Συγχωνεύσεις μετά την 1η Ιανουαρίου 2016 | 
* Βουργουνδία-Φρανς-Κοντέ
* Γκραντ Εστ
* Οξιτανία
* Νέα Ακουιτανία
* Νορμανδία
* Ωβέρνη-Ρον-Αλπ
* Ω-ντε-Φρανς
 |
|  |
| Μητροπολιτική Ημιαυτόνομη Περιοχή | 
Κορσική *(ημιαυτόνομη περιοχή)* |
|  |
| Υπερπόντιοι νομοί και περιοχές | 
* Γουαδελούπη
* Γουιάνα
* Μαρτινίκα
* Μαγιότ
* Ρεϋνιόν
 |
|  |
| Υπερπόντιες κτήσεις | 
* Γαλλική Πολυνησία *(υπερπόντια χώρα)*
* Σαιν-Μπαρτελεμί *(ημιαυτόνομη περιοχή)*
* Σαιν-Μαρτέν *(ημιαυτόνομη περιοχή)*
* Σαιν-Πιέρ-ε-Μικελόν *(ημιαυτόνομη περιοχή)*
* Ουαλίς και Φουτουνά *(έδαφος)*
 |
|  |
| Ειδικό καθεστώς | 
* Νήσος Κλίπερτον
* Νέα Καληδονία
* Γαλλικά Νότια και Ανταρκτικά Εδάφη
	+ Αρχιπέλαγος Κροζέ
	+ Διάσπαρτες Νήσοι Ινδικού Ωκεανού
	+ Αρχιπέλαγος Κεργκελέν
	+ Νήσοι Αγίου Παύλου και Νέου Άμστερνταμ
	+ Αδελία Γη **\***
 |
|  |
| 
**\*** Καθεστώς ουδετερότητας από το 1961, μέσω της Συνθήκης της Ανταρκτικής |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168743165
* LCCN: n82051760
* ISNI: 0000 0001 2205 3937
* GND: 4224358-0
* SUDOC: 026488981
* BNF: cb11872781c (data)
* NKC: ge630326

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γαλλία
 |

 |